Stadionul Olimpic din Kiev (cunoscut și ca NSC Olimpiyskiy, Stadionul Republican sau Stadionul Central; în , "Naționalnîi sportivnîi komplex "Olimpiiskii"") este un centru sportiv cu utilizare multiplă din Kiev, Ucraina. Stadionul este principalul loc de desfășurare a competițiilor sportive din țarǎ și unul dintre cele mai mari ale lumii (al doilea ca mărime din Europa de Est, după Stadionul Lujniki). Complexul poate găzdui de asemenea alte sporturi, printre care și Jocurile Olimpice. Stadionul a fost redeschis pe 9 octombrie 2011 cu un concert susținut de Shakira, iar inaugurarea internațională a avut loc pe 11 noiembrie 2011 cu un meci amical între naționalele de fotbal ale Ucrainei și Germaniei, meci încheiat cu o remiză (scor 3-3). Stadionul a găzduit finala Campionatului European de Fotbal 2012.